**Olaines novada pašvaldības domes 2023. gada 29.decembra saistošo noteikumu Nr.SN\_\_\_\_/2023 “Par interešu izglītības programmu licencēšanas kārtību Olaines novadā” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | [Pašvaldību likuma](https://likumi.lv/ta/id/336956-pasvaldibu-likums) [4.](https://likumi.lv/ta/id/336956-pasvaldibu-likums#p4) panta pirmās daļas 4. punkts nosaka, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.2022. gada 14. novembrī ir stājušies spēkā grozījumi [Izglītības likuma](https://likumi.lv/ta/id/50759-izglitibas-likums) [17.](https://likumi.lv/ta/id/50759-izglitibas-likums#p17) panta trešās daļas 16. punktā, izsakot to šādā redakcijā: "Pašvaldība izsniedz licences interešu izglītības un atļaujas neformālās izglītības programmu īstenošanai". Turklāt [Izglītības likuma](https://likumi.lv/ta/id/50759-izglitibas-likums) [14.](https://likumi.lv/ta/id/50759-izglitibas-likums#p14) panta 111. punkts nosaka, ka Ministru kabinets nosaka kārtību, kādā tiek izsniegtas atļaujas neformālās izglītības programmu īstenošanai. Savukārt Pārejas noteikumu 98. punkts nosaka, ka Ministru kabinets izdod noteikumus, kuros ietverta 14. panta 111. punktā noteiktā kārtība.Pārejas noteikumu 99. punkts nosaka, ka juridiskās un fiziskās personas, kuras līdz 2023. gada 31. maijam saņēmušas pašvaldības licenci pieaugušo neformālās izglītības programmas īstenošanai, ir tiesīgas turpināt attiecīgās izglītības programmas īstenošanu ne ilgāk kā līdz 2024. gada 31. maijam.Ņemot vērā minēto, saskaņā ar [Pašvaldību likuma](https://likumi.lv/ta/id/336956-pasvaldibu-likums) [44.](https://likumi.lv/ta/id/336956-pasvaldibu-likums#p44) panta otro daļu, kas nosaka, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību, pašvaldībai ir nepieciešams izdot jaunus saistošos noteikumus, kas nosaka kārtību, kādā izdodamas [Izglītības likuma](https://likumi.lv/ta/id/50759-izglitibas-likums) [17. panta](https://likumi.lv/ta/id/50759-izglitibas-likums#p17) trešās daļas 16. punktā minētās licences.  |
| 2. Fiskālā ietekme uz pašvaldības budžetu | Saistošajiem noteikumiem nav fiskālās ietekmes uz pašvaldības budžetu.Saistošo noteikumu īstenošana neietekmēs pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošajiem noteikumiem ir netieša sociālā ietekme – saistošie noteikumi nodrošina daudzveidīgāku interešu izglītības piedāvājumu Olaines novada teritorijā. Ietekme uz uzņēmējdarbības vidi pašvaldības teritorijā – saistošie noteikumi var veicināt uzņēmējdarbības aktivitātes, jo nodrošina iespēju vadīt pašvaldības interešu izglītības programmas jebkurai fiziskai vai juridiskai personai, kas atbilst noteiktiem kritērijiem.Ietekme uz vidi un ietekme uz iedzīvotāju veselību – nav attiecināms. |
| 4. Ietekme uz administratīvajām procedūrām un to izmaksām | Jautājumos, kas skar saistošo noteikumu piemērošanu, persona ir tiesīga vērsties Olaines novada pašvaldības Izglītības un kultūras nodaļā.Lai saņemtu licenci, juridiska vai fiziska persona iesniedz pašvaldībā pieteikumu licences saņemšanai, izglītības programmas aprakstu un programmas apguvi apliecinoša dokumenta paraugu, ja iesniedzējs ir juridiska persona, vai dzīves aprakstu (CV), ja iesniedzējs ir fiziska persona.Personas pieteikumu licences saņemšanai izskata pašvaldības izveidota komisija (Interešu un neformālās izglītības un programmu licencēšanas komisija) saistošajos noteikumos noteiktajā kārtībā.Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | Saistošie noteikumi izstrādāti, lai nodrošinātu [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 4. punktā minēto autonomo funkciju – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.Saistošo noteikumu īstenošanā tiks iesaistīti pašvaldības cilvēkresursi. |
| 6. Informācija par izpildes nodrošināšanu | Saistošo noteikumu izpildes nodrošināšanai izveidota Interešu un neformālās izglītības programmu licencēšanas komisija. Saistošo noteikumu izpildei jaunu institūciju izveide, esošo likvidācija vai reorganizācija nav paredzēta.Saistošo noteikumu izpildei nav nepieciešami papildu resursi.   |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes laikā tika veiktas konsultācijas ar pašvaldības speciālistiem.Saistošo noteikumu projekts no 2023. gada 17.novembra līdz 2023.gada 1.decembrim publicēts pašvaldības mājaslapā sabiedrības viedokļa noskaidrošanai.Par Saistošo noteikumu projektu pašvaldība nav saņēmusi viedokļus un priekšlikumus. |

Domes priekšsēdētājs A.Bergs